पाएं अपने शहर की ताज़ा ख़बरें और फ्री ई-पेपरडाउनलोड करें
जिले में कोरोना संक्रमण का कहर जारी है। पिछले 24 घंटे में कोरोना से 3 लोगों की मौत हो गई है। कोरोना से तीन नई मौत के बाद जिले में कोरोना से मरने वाले मरीजों की संख्या बढ़कर 18 पहुंच गई है। पिछले 24 घंटे में जिले में 275 नए कोरोना पॉजिटव मरीज मिले हैं। 275 नए मरीज मिलने के साथ ही जिले में पॉजिटिव मरीज की संख्या बढ़कर 6709 पहुंच गई है। इनमें से एक्टिव मरीज की संख्या 3139 है, जबकि सोमवार की शाम तक 2990 लोग होम आइसोलेशन में रह रहे हैं। राहत की बात यह है कि पिछले 24 घंटे में 341 मरीज रिकवर भी हुए हैं। 341 पॉजिटिव मरीज के रिकवर होने के बाद जिले में रिकवर होने वाले मरीजों की संख्या बढ़ कर 3498 पहुंच गई है। जिले के विभिन्न टीकाकरण स्थल पर सोमवार को 9208 लोगों को कोविड -19 संक्रमण से बचाव के लिए टीका लगाया गया। इसमें से 4865 लोगों को पहला व 4343 लोगों को दूसरे डोज का वैक्सीन दिया गया। जिले में अब तक 250170 डोज टीका लगाया जा चुका है।
3193 मरीज होम आइसोलेशन में, 199 का चल रहा इलाज
स्वास्थ्य विभाग से मिली जानकारी के अनुसार जिले में सोमवार की शाम तक जिले में एक्टिव 3193 मरीज में से 2990 मरीज होम आइसोलेशन में रह रहे हैं। जिनका स्वास्थ्य विभाग के गठित टीम जे द्वारा लगातार निगरानी की जा रही है। 199 मरीज का इलाज सरकारी और निजी अस्पताल के साथ-साथ कोविड केयर सेंटर में चल रहा है।
स्वास्थ्य विभाग से मिली जानकारी के हिसाब से सोमवार की शाम तक सदर अस्पताल में 34, धमदाहा अनुमंडलीय अस्पताल में 5, मैक्स -7 अस्पताल में 39, फातमा हॉस्पिटल में 22, गैलेक्सी हार्ट हॉस्पिटल में 13, क्रिस्चियन मेडिकल सेंटर में 13, केके हॉस्पिटल में 5, सद्भावना हॉस्पिटल में 18, नवज्योति हॉस्पिटल में 6, अल्फा हॉस्पिटल में 14 मरीज का इलाज चल रहा है।
इसके अलावा एएनएम स्कूल बनमनखी, डायट सेंटर श्रीनगर, एपीएचसी बेलगच्छी में बने कोविड केयर सेंटर में 5 मरीज भर्ती हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva bho_Deva hin_Deva zho_Hant eng_Latn